údvayaṃ támasaspárīti pāpmā vai támaḥ pāpmā́nameva tamó'pahate sváḥ páśyanta uttaramítyayam vaí lokò'dbhya úttaro'smínnevá loke prátitiṣṭhati deváṃ devatrā sū́ryamáganma jyótiruttamamíti svargo vaí lokaḥ sū́ryo jyótiruttamáṃ svargá evá lokè'ntataḥ prátitiṣṭhatyánapekṣamétyāhavanī́ye samídhamabhyā́dadhāti samídasi téjo'si téjo máyi dhehī́tyāśíṣamevaìtadā́śāste